Mestský  úrad  LEVOČA

PREDMET ROKOVANIA:     Správa o činnosti Mestskej polície v Levoči
                                                  za rok 2010

PRE:                                         Mestskú radu dňa 15.3.2011
                                   Mestské zastupiteľstvo dňa  24.3.2011

PREDKLADÁ:                         Mestská polícia

DOTERAJŠIE ROKOVANIE: Vedenie mesta

NÁVRH  NA  UZNESENIE:           Mestská rada berie na vedomie 
                                                   Správu o činnosti  za rok 2010                                              Mestské zastupiteľstvo berie na vedomie
                                                   Správu o činnosti za rok 2010

SPRACOVATEĽ:                     Mgr. Ing. Peter Hromjak, náčelník MsP

NA  VEDOMIE:                       primátor mesta
                                                  zástupca primátora
                                                  prednostka mestského úradu
                                                  hlavný kontrolór

V Levoči:  9.3.2011

Správa o činnosti mestskej polície za rok 2010
A/ Personálna oblasť:
	
Mestská polícia v Levoči pracovala v tomto zložení:
 
Mgr. Ing. Peter Hromjak        - náčelník MsP
Bc. Jozef Toporcer                 - príslušník MsP
Peter Petruška                        - príslušník MsP
Marek Sapara                         - príslušník MsP
Róbert Jendričák                    - príslušník MsP
Rastislav Horbaľ                    - príslušník MsP
Dušan Jaroš                            - príslušník MsP

V uvedenom období MsP pracovala v počte členov 7. V súčasnosti  majú všetci odbornú spôsobilosť podľa zákona 564/1991 o obecnej polícii, sú držiteľmi zbrojných preukazov a vodičských preukazov. Štyria začali  štúdium  na vysokej škole.  Traja zamestnanci so zníženou práceschopnosťou pracujú pri obsluhe kamerového monitorovacieho zariadenia.

B/ Vyhodnotenie pracovných činností:
Organizáciu práce mestskej polície riadi náčelník. Za tým účelom boli spracované harmonogramy služieb a vykonávané pracovné porady. Mestská polícia zabezpečovala verejný poriadok v meste, ochranu majetku mesta, majetku občanov, vykonávala VZN, uznesenia MZ a rozhodnutia primátora. V rámci svojej práce riešila priestupky ustanovené osobitnými predpismi a tiež priestupky proti bezpečnosti a plynulosti cestnej premávky.

B-1/  Finančná kalkulácia:

a/  Náklady:
Rozpočet na rok 2010 ................................................................  125 946 €
Čerpanie rozpočtu za rok 2010 .................................................   137 485 €
Percentuálne čerpanie rozpočtu  za rok 2010.............................    109,2  %

b/  Výnosy:
Príjem z blokových pokút v roku 2001 .......................................      30 100.-Sk
Príjem z blokových pokút v roku 2002 .......................................      41 100.-Sk
Príjem z blokových pokút v roku 2003 .......................................       90 300-Sk
Príjem z blokových pokút v roku 2004 ........................................    107 400.-Sk
Príjem z blokových pokút v roku 2005 ........................................    124 300.-Sk 
Príjem z blokových pokút v roku 2006 ........................................      99 100.-Sk
Príjem z blokových pokút v roku 2007 ........................................      93 600.-Sk
Príjem z blokových pokút v roku 2008 ........................................      51 000.-Sk
Príjem z blokových pokút v roku 2009 ........................2 198 € =  66 217.-Sk
Príjem z blokových pokút v roku 2010 ...........................  3 576  €  = 107 730.-Sk
Čo predstavuje zvýšenie oproti roku 2009 o ...................................     63  %

Príjem z blokových pokút 

Príjem z výberu za parkovanie v roku 2001 ...............................     307 937.-Sk
Príjem z výberu za parkovanie v roku 2002 ...............................     478 600.-Sk
Príjem z výberu za parkovanie v roku 2003 ...............................     524 945.-Sk
Príjem z výberu za parkovanie v roku 2004................................     605 875.-Sk
Príjem z výberu za parkovanie v roku 2005 ...............................     661 340.-Sk
Príjem z výberu za parkovanie v roku 2006................................     840 440.-Sk
Príjem z výberu za parkovanie v roku 2007 ...............................     867 942.-Sk 
Príjem z výberu za parkovanie v roku 2008 ...............................     802 727.-Sk 
Príjem z výberu za parkovanie v roku 2009 ..............  23 914 €  =  720 433.-Sk 
Príjem z výberu za parkovanie v roku 2010 ..............  28 415 €  =  856 030.-Sk 
Čo predstavuje zvýšenie oproti roku 2009 o ..................................   18  %
Príjem z výberu za parkovanie 

Od 1.1.2009 výber za parkovanie zabezpečujú Technické služby mesta Levoča.
Vo výbere za parkovanie je zahrnutá aj suma  2 740 € za vyhradené parkoviska. 

B-2/  Priestupky:

V roku 2010 MP v Levoči riešila spolu  1 373 priestupkov.
Z toho počtu bolo:
415 - priestupkov podľa § 22 ods. 1/k  zákona SNR č. 372/1990 Zb. proti                                         bezpečnosti a plynulosti cestnej premávky
234 - priestupkov na základe  § 30  zákona SNR č. 372/1990 Zb. a VZN č. 21/2007na úseku ochrany pred alkoholizmom a inými toxikomániami
410 - priestupkov na základe  § 48 zákona SNR č. 372/1990 Zb., t.j. porušení všeobecne záväzných nariadení mesta 
238 - priestupkov proti verejnému poriadku podľa § 47 zákona SNR č. 372/1990 Zb. ods. 1b,d
29 - priestupkov na základe  49 zákona SNR č.372/1990 Zb. proti občianskemu spolunažívaniu
47 - priestupkov na základe § 50 ods. 1 zákona SNR č. 372/1990 Zb. proti majetku /krádeže/

V blokovom konaní bolo vyriešených  ..................................      297  priestupkov
Celková výška zaplatených pokút ...........................  3 576.- €  = 107 730.-Sk 
Čo predstavuje nárast oproti roku 2009 o  .............................       63  %

B-3/  Použitie donucovacích prostriedkov:

Zamestnanci MsP počas služby použili v 151 prípadoch donucovacie prostriedky. Vždy išlo o technické zariadenie na zabránenie odjazdu motorového vozidla /papuča/. Najčastejšie sa zasahovalo na NMP, na ulici Košická, Vetrová, Ružová, Kláštorská a za Bergerákom. Bolo realizovaných 19 predvedení na OO PZ Levoča z dôvodu zisťovania totožnosti zadržaných osôb zadržaných pri krádežiach.

B-4/  Odchyt túlavých psov:

MsP vykonala 35 odchytov túlavých psov, z ktorých v 20 prípadoch boli vrátení majiteľovi, 8 boli darovaní, 6  utratení veterinárom, 1 po umiestnení z koterca ušiel. Taktiež sme zisťovali majiteľov neprihlásených psov z ulice Nad tehelňou a Poľná (12).

B-5/  Životné prostredie a čistota v meste:

Pri zabezpečovaní hygieny  a čistoty v meste MsP úzko spolupracuje s mestskou príspevkovou organizáciou Technickými službami. Pravidelne monitorujeme a zisťujeme nelegálne skládky a ich pôvodcov. Z 26 nelegálnych skládok sme v 20 prípadoch zistili pôvodcov, ktorí boli vyzvaní na ich odstránenie, čo sa aj tak stalo. V 6 prípadoch pôvodcovia neboli zistení. Najčastejšie sa vyskytujú skládky na  sídl. Západ, Pri prameni a Rozvoj (z prerábania bytov), Potočná, Baštová pri telocvični, Kukučínova  ,  Západ – garáže a Nad tehelňou – medza a okolie večierky a v lokalite parkoviska Rohgrund. 
V 2 prípadoch sme zasahovali pri praní kobercov na ulici Vysoká, Nová ,  v 6 prípadoch pri pálení trávy, alebo rôzneho domového odpadu, 8 x znečistenie cestnej komunikácie, 5x grafity, v 35 prípadoch pri zistení žobrania, v 10 prípadoch pri vyhadzovaní odpadkov z kontajnerov, v 6 prípadoch pri hlasitej hudobnej produkcii, v 4 prípadoch vandalizmu a v 2 prípadoch zistenia exhibicionizmu. 
Bolo zistených 10 vrakov OMV, po výzvach z verejných priestranstiev  odstránených 10 vrakov.

B-6/  Dohľad nad dopravným režimom:

Mestská polícia riešila 415 priestupkov proti bezpečnosti a plynulosti cestnej premávky (zákazy vjazdu, státia, zastavenia).
Pre spomalenie rýchlosti sú osadené spomaľovacie retardéry na ul. Novej, Vysokej,  Košickej, Štúrovej, sídlisko Západ a  na NMP. 
Platenie za parkovanie v meste sa realizovalo predajom priamo na NMP fyzickými osobami, ako aj v predajných miestach. V hodnotenom  období bolo zakúpených 231 ks celoročných parkovacích kariet, čo je o 87 viac ako v roku 2009. Príjem mesta  za parkovanie na Námestí Majstra Pavla a vyhradené parkoviska činil 28 415 €  (856 030 .- SK).

B-7/  Ochrana obyvateľstva pred alkoholizmom:

Veľa priestupkov je pri porušovaní VZN č. 21/2007 o zákaze používania alkoholických nápojov na verejnosti. MsP zasahovala proti osobám na NMP v mestskom parku, ale aj na autobusovej stanici, v parku na nám. Štefana Kluberta, za Košickou bránou, na Schiessplatzi v lokalite Detský raj,  na sídlisku Západ, pri večierkach, v okolí športovej haly a Texonu.  Pri zásahoch došlo k znehodnoteniu alkoholických nápojov vyliatím a vykázaním osôb z daného priestoru (234 osôb). 
Na základe preventívneho projektu zameraného na kontroly reštauračných a pohostinských zariadení na podávanie alkoholu maloletým a mladistvým so zameraním na problém záškoláctva sme v spolupráci s OO PZ Levoča, ÚPSVaR Levoča a oddelenie školstva pri MsÚ Levoča vykonali 7 kontrol v týchto prevádzkach:  Vegas Games bar, Piki bar, Mama Mia – pizeria, Poľovník, Jánošík, Kaviarnička, Slovenka, Záhradník. Celkovo bolo kontrolovaných 197 osôb, z toho 66 mladistvých – bez zistenia používania alkoholu. 

B-8/  Priestupky proti majetku:

Za sledované obdobie MsP riešila celkovo 47 priestupkov proti majetku (krádeže). Najviac bolo drobných krádeží rôzneho tovaru v obchodných prevádzkach Nova, Billa, Lidl , krádež dreva.  Prichytení páchatelia boli  na základe novely trestného zákona odovzdaní na priestupkové konanie OO PZ Levoča.  

B-9/  Ostatná činnosť:

a, Zabezpečovanie verejného poriadku počas akcií hromadného charakteru:
-	Silvester – Nový rok  (31. 12. 2009 – 1.1.2010),
-	Mariánska púť  (2. 7. – 4. 7.  a 5.7.2010),
-	Práce pri povodniach  (4.6. – 6.6.2010),
-	Karpatský remeselný trh  (13.8  -  15.8 2010).    
-	Pivný fest  (27.8. – 29.8.2010),
-	Summit náčelníkov členských štátov  NATO   18.9. – 19.9.2010)   
b, Doručovanie súdnych zásielok  -  73,
c, Preverovanie dodržiavania termínov rozhodnutí o povolení prekopávok- 64,
d, Preverovanie záberov verejného priestranstvá  -  49,  
e, Súdne exekúcie - doručenie rozhodnutí   105,
                              - výkon exekúcie    7,
f, Charakteristiky pre OaVP    152
g, Poskytovanie  pomoci občanom - pri záchrane života a zdravia   14
                                                        - pri nájdení os. dokladov, peňaženky  18
                                                        - pri nájdení hľadanej osoby   2
                                                       -  nájdenie vecí  ( mobil)    2
                                                       -  otvorené motorové vozidlo   1      
h, Prezeranie záznamov pre PZ    46
i,  Preventívna činnosť, prednášky     5

B-1O/  Spolupráca obecných a mestských polícii:

Mestská polícia spolupracuje s inými MsP  pri riešení priestupkov mimo svojho pôsobenia. Náčelník MP je členom Združenia náčelníkov Slovenska. Toto združenie rieši materiály legislatívneho  a koncepčného charakteru. V roku 2010 sa pokračovalo v práci na novelizácii zákona o sociálnom zabezpečení príslušníkov obecných polícii – bola podaná súdna žaloba. Taktiež  sa konzultovala možnosť zriadenia centrálnej evidencie priestupkov pre MsP. 

B-11/  Spolupráca so zložkami policajného zboru:

MsP úzko spolupracuje s OO PZ v Levoči hlavne pri konaní akcií hromadného charakteru, v 5 prípadoch  pri represívno-bezpečnostnej akcii zameranej na ochranu obyvateľstva pred zneužívaním alkoholických nápojov podľa zákona 219/1966 Z.z., počas spoločenskej akcie Silvester – Nový rok na  NMP, Mariánskej púti, Karpatského remeselného trhu, Pivného festivalu, Summitu náčelníkov členských štátov NATO  pri zabezpečovaní verejného poriadku, pri ochrane osôb pred fyzickým útokom. Tiež pri asistencii vyšetrovateľom trestných činov na území mesta (Kicková),  riešení rôznych drobných krádeží, pri poškodzovaní majetku  občanov a mesta, dopravných nehodách, pri kontrole používania reflexných prvkov, pri pátracích akciách, prípadne ako nezúčastnené osoby pri objasňovaní a rekonštrukciách trestných činov . MsP spolupracovala s OO PZ Levoča aj pri riešení hromadných bitiek na sídl. Západ v Texone 2x, Lev. Lúky 1x, Pri podkove  1x, Nad tehelňou 1x, Námestie Majstra Pavla 3x. Taktiež pri chytení pytliakov na viacúčelovej vodnej nádrži, pri riešení pohybu Spidermana po streche gymnázia J. F. Rimavského.

C/  Technické vybavenie:
MsP má k dispozícii jedno motorové vozidlo Škoda Fabia combi, 6 ks vysielačky Motorola, 10 ks mechanické zábrany /papuče/,  1 ks mobilný telefón Nokia, 6 ks pút, 5 ks ochranných tyčí, 6 ks plynových paralyzérov, 6 ks elektrické paralyzéry, 6 ks revolver 9 mm, 1 ks digitálny fotoaparát Olympus, 1 ks písací stroj, 1 ks diktafón Sony,  2 ks počítač Pentia s tlačiarňou, 1 ks Alco Sensor IV CM, 1 ks narkotizačná puška a monitorovací kamerový systém pozostávajúci z 10 otočných Dome kamier, 2 statických kamier, záznamového zariadenia a 3 monitorov. Na základe projektu bol doplnený mestský kamerový systém o dve otočné a jednu statickú kameru, ktoré boli umiestnené na sídlisku Pod vinicou a na vežičke Gymnázia J. F. Rimavského v Levoči.

V Levoči, 9.3.2011                                                        Mgr. Ing. Peter Hromjak
                                                                                                  náčelník MsP